สวัสดีค่ะ มีปัญหากลุ่มใจค่ะ เคยมีแฟนเป็นทอมค่ะ แต่ก็คนเดียว และเขาก็มีเราแค่คนเดียวแต่ผลตรวจเลือดตอนปี53พบเชื้อซิฟิลิส แต่ไม่ได้ตรวจซ้ำหรือดำเนินการอะไร และไม่เคยมีอาการผิดปกติใดๆ ในร่างกายและในปี62นี้ ตรวจเลือดVDRLก็พบอีกครั้ง แต่พอตรวจยืนยันด้วยTPHAผล เป็นnegativeอันนี้แปลว่าอะไรคะ สรุปเป็นหรือไม่เป็นคะ กังวลใจค่ะ
สวัสดีค่ะ ซิฟิลิสเป็นโรคติดต่อทางเพศสัมพันธ์อย่างหนึ่ง เกิดจากเชื้อแบคทีเรียชนิดเกลียวอาการขึ้นกับระยะของโรค-ระยะแรกจะมีแค่แผลที่อวัยวะเพศหรือต่อมน้ำเหลืองโต-ระยะสองจะพบผื่นตามร่างกาย มีไข้ต่ำๆ-ระยะแฝง คือระยะที่ไม่แสดงอาการ แต่เชื้อจะซ่อนอยู่ในร่างกาย-ระยะสี่ คือเริ่มมีอันตรายต่อระบบประสาท ระบบหัวใจและหลอดเลือด เกิดหลังจากได้รับเชื้อประมาณ 3-10 ปีการวินิจฉัยใช้การตรวจเลือด คือตรวจระดับภูมิคุ้มกันของร่ายกายต่อซิฟิลิส โดยจะมีระดับค่าความมากน้อยและภูมิคุ้มกันในเลือดที่พบซึ่งจะเก็บไว้ติดตามการรักษาขออธิบายอย่างนี้ค่ะว่า การตรวจซิฟิลิซมี 2 แบบคือ1.ตรวจคัดกรอง หรือก็คือการตรวจเลือด VDRL วิธีนี้จะแม่นยำน้อย คืออาจจะให้ผลบวกในโรคอื่นๆนอกจากซิฟิลิซได้ แต่ข้อดีของวฺิธีนี้คือจะขึ้นลงตามการรักษา คือถ้ารักษาหายมันจะกลับเป็นปกติ หรือน้อยกว่าเดิม 4 เท่า ทำให้แพทย์ติดตามการรักษาได้ และรู้ว่าเป็นซ้ำกลับมาอีกหรือเปล่า2.ตรวจยืนยัน คือการตรวจ TPHA แม่นยำว่าอีกวิธี ใช้ยืนยันอีกที แต่ข้อเสียคือถ้าขึ้นแล้วมันจะขึ้นตลอดชีิวิตไม่ลง ทำให้ใช้ติดตามการรักษาไม่ได้ แล้วถ้าเป็นขึ้นมาใหม่ก็จะไม่รู้ เพราะมันจะเป็นบวกอยู่ตลอดเวลาแนะนำปรึกษาแพทย์ผู้รักษาเรื่องผลเลือดอีกครั้งค่ะ ถ้าเคยเป็นซิฟิลิซมาแล้วยังไง TPHA ก็น่าจะยังให้ผลบวกอยู่นะคะควรมีเพศสัมพันธ์โดยการใช้ถุงยางอนามัยทุกครั้ง เมื่อมีการสัมผัสสารคัดหลั่งไม่ว่าจะทั้งทางอวัยวะเพศ ทวารหนัก หรือทางปาก และไม่ควรเปลี่ยนคู่นอนบ่อยๆค่ะ